ཁྱེད་རང་ཚོས་ད་ཆ་༧རྒྱལ་བ་རིན་པོ་ཆེས་མུ་མཐུད་འགན་ལེན་གྱི་མེད།ད་ཞབས་ཕྱི་ཞུས་མ་ཞུས་མི་འདུག་བསམ་པ་དེ་འདྲའི་བསམ་བློ་མ་བཏང་བར།ང་བསྡད་ཡོད་ལ་ངས་འོས་བསྡུའི་ཐོག་ནས་འགོ་ཁྲིད་བསླེབས་མཁན་ཚོར་རྒྱབ་སྐྱོར་ཆ་ཚང་ཡོད།དངོས་སུ་ལག་ལེན་ཐོག་ནས་འགྲོ་སྟངས་གསར་པ་ཞིག་ཆགས་པ་རེད།འདས་པའི་ལོ་བཅུའི་རིང་ལ་ཡིན་ནའང་ངོས་ཕྱེད་རྒན་ཡོལ་ལྟ་བུར་བསྡད་ཡོད་འཐུས་ཤོར་གང་ཡང་ཕྱིན་མེད།མ་འོངས་པ་ཡིན་ནའང་འཐུས་ཤོར་རྩ་བ་ནས་འགྲོ་ཡི་མ་རེད།དེ་འདྲ་ཡིན་དུས་ཁྱེད་ཚོ་ཚང་མས་སེམས་ཤུགས་བསྐྱེད་དེ་ད་ལྟ་ཕན་ཆད་གནང་བ་བཞིན་གནང་རོགས་ཞེས་ཞུ་རྒྱུ་གཅིག་ཡིན།ཁྱེད་རང་ཚོ་དྷ་སར་སྡོད་མཁན་ཆགས་ཏེ་ང་ཚོའི་སྔ་ཕྱིའི་བསམ་བློ་གཏོང་སྟངས་དེ་དག་མང་པོ་ཞིག་གོ་ཡོད་པ་མ་ཟད།གང་འཚམས་རྒྱུས་ཡོད་ཆགས་ཡོད།ཉེ་ཆར་གྲོས་ཚོགས་ལ་ཡི་གེ་ཕུལ་བ་ནས་བཟུང་ཁྱེད་རང་ཚོས་ཅུང་ཤེས་པ་ཆགས་ཡོད།དེ་འདྲ་ཡིན་དུས་སོ་སོའི་ངོ་ཤེས་པ་རྒྱ་གར་ནང་ཡོད་པ་ཡིན་ནའང་རེད།ལྷག་པར་གཙོ་ཆེ་བ་བོད་ནང་གཞིས་ལུས་རྒྱ་ཆེའི་མི་མང་དང་འབྲེལ་བ་ཡོད་མཁན་ཚོས།ཡིན་གཅིག་མིན་གཅིག་ངོས་ཀྱི་འདིར་ཐག་གཅོད་བྱེད་རྒྱུ་དེ་ཡུན་རིང་པོར་བསམ་བློ་བཏང་སྟེ་ཐད་ཀར་བོད་དོན་དང་བོད་པ་ཚོའི་དོན་དག་རེད་ལ།ཕྱོགས་གཅིག་ནས་འཛམ་གླིང་འདིའི་སྒང་ལ་བོད་ཀྱི་མཚན་མཐོང་ཆེ་རུ་འགྲོ་རྒྱུ་ཞིག་ཆགས་ཡོད་ཅེས་འགྲེལ་བརྗོད་གནང་དགོས།